kk ru kk kk kk kk uk kk en en ru ru ru en ru ru ru hbs_lat en ru ru ru en en ru ru ru ru kk kk kk kk uk kk en fr ru de es en en de es en en ru kk kk kk kk uk kk hbs_lat ru kk kk kk kk uk kk kk kk nb de en kk kk kk kk kk kk kk kk kk kk kk tr hbs_lat az kk kk kk kk ky ru en en en en en en kk kk kk kk kk kk ru kk kk kk kk ru kk kk kk kk ru kk kk kk kk ru kk kk kk kk ru hbs_lat hbs_lat kk kk hbs_lat kk es en es de es kk kk kk kk kk uk kk uk kk kk kk kk kk
Астана қаласында физика-техникалық лицей ашылды - ҚазБілім
Добро пожаловать! Войдите в свою учётную запись
Forgot your password? Get help
Пароль будет выслан Вам по электронной почте.
Жаңа техникалар мен ақпараттық технологиялардың дәуірі атанған ХІХ ғасырда Мағжанның: «қазақтың тағдыры, келешекте ел болуы да мектебінің қандай негізде құрылуына барып тіреледі. Мектебімізді таза, берік һәм өз жанымызға (қазақ жанына) үйлесетін негізде құра білсек, келешегіміз үшін тайынбай- ақ серттесуге болады» деген ұлағаты ойдан шықпақ емес.
Иә, ертең үшін аянбай серттесу үшін қазақ жанына жақын, қазақ тілді заманауи оқыту нысандарын көптеп ашу бүгінгінің алдындағы кезек күттірмес маңызды міндерттердің бірі болмақ.
Жақында ақпарат көздерінің бірінен «Астана қаласынан алғаш рет таза қазақ тіліндегі физика-техникалық лицей ашылды»- деген хабарды көзіміз шалып, жай-жапсарын білмек болып оқу орнына барған едік.
Оқу нысанының сыртқы көрінісі, тұрған орналасқан жері бірден қуантты. Төрт қабатты еңселі оқу ордасының айналасы спорттық алаңдар. Міне, қазақ мектептерінің бәрі осындай болса, Республикадан ағалап алға шыққан дарынды балаларға арналған «Зерде» секілді үздік мектептерге де осындай нысандар салынса ғой деген ой қылаң берді.
Аталмыш оқу ордасының басшысымен мектептің болашақ бағыты турасында сөйлесіп, мектептің ішкі әлеуетімен таныспақ болып директор кеңсесіне барғанымызда қуанышымыз еселенгендей болды. Себебі, еңсесін жаңа тіктеп, оқушыларға есігін енді ашқалы отырған оқу ордасын биылғы жылғы ҰБТ көрсеткіші бойынша орташа 116,9 баллдық көрсеткішпен Республика бойынша бірінші орынға табан тіреген Астана қаласындағы дарынды балаларға арналған №9 «Зерде» мектебінің басшысы, білікті директор Байтажикова Құралай Амангелдіқызы басқармақ екен.
Мектептің болашақ бағыт-бағдары туралы сұрағанымызға Құаралай Амангелдіқызы былай деді:
— Бұл ғасырда математика, физика, химия секілді пәндерге деген сұраныстың жоғары екендігі түсінікті. Оны айтпағанда Қазақстан секілді қарыштап дамып келе жатқан ел үшін бұл пәндердің маңызы тым ерекше. Бұл айтпаса да түсінікті. Сол маңызды ғылымды ұрпаққа игертіп, еліміздің көл-көсір байлығын өз перзенттеріміздің қолымен игертіп, болашақта шетелдің технологиясына телмірмей, сол елдермен терезені теңестіру үшін мынадай мектептердің ашылуы мемлекет тарапынан жасалған үлкен қолдау деп білемін. Бірақ, осындай орайды пайдалану, «білімдіден шыққан сөз, талаптыға болсын кез» деген ұстаныммен ұрпағымыздың білім сапасын көтеру, талапты ұл-қыздарымыздың талантын шыңдау біздің мойнымыздағы аманат. Тек мен ғана емес, менімен бірге осы ұжымда жұмыс атқаратын әр ұстазға сын бұл.
Мен бұрынғы жетістіктерімді мақтан етуден аулақпын, тек ендігі мақсат, алдағы жоспарлар, болашақта жететін жетістігіміз туралы ғана ойлаудамын. Мен бір өзім бәрін тындырамын деп айта алмаймын, дегенмен менімен осы аманатты бірге арқалауға бел байлаған әр ұстазда ұлттық рух, ар-намыс, жауапкершілік қасиет болса біз әлі талай биікті бағындырамыз деп сенемін. Бұл мектеп аты айтып тұрғандай физика-техникалық лицей болғандықтан да ата-аналар балаларын әкелерде оның бейіміне қарай математика, физика сынды сабақтарын басты назарға алғаны абзал. Өйткені мен оқушының әуел бастан бейіміне қарай тәрбиеленгенін қалаймын. Қазақта сөз бар ғой «үйреткен сөз дауға жарамайды» деген. Бала шын пейілімен, махаббатымен үйренгенін ғана игере алады. Мен оқушының сылдыр сөз бен тек қағиданы жаттап алатын жаттанды білім иесі емес, әр құбылысты көз алдынан өткізе алатын және оны практикада қолдана алатын болып үйренгенін қалаймын. Сондықтан оқушыда талап, мұғалімде қызу ынта, ал жалпы мектепте жауапкершілік болса біз зердеде жеткен жетістіктерге жетеміз деп ойлаймын.
Сөйтіп, жап-жаңа оқу орнының тізгінін қолға ала салысымен қызу жұмысқа бел шешіп кірісіп кеткен Құралай Амангелдіқызының сөзіне риза болып қайттық. Қай жерде болса да еліміздің ғылымына тамшыдай үлесін қосуға құлшыныс ол ұлттың бағы. Осындай асқақ арман мен қайсар рухты қанат еткен білім шаңырағынан қазақ елі үшін қанатын кеңге жаятын қырандар түлеп ұша берсін, білім ордасының ұлт қоржынына салар олжасы көп болсын!
Ескерту: мектеп 1-11 сыныпқа оқушы қабылдау басталды, 1-4 сыныпқа Астана қаласында тіркелген оқу жасына толған балалар қабылданады. Ал, 5-11 сынып аралығына мектепке қабылдау конкурстық іріктеу арқылы жүргізіледі, — деп ескерттеді мектеп әкімшілігі.
(мектептің байланыс телефоны: 8-7172-50-18-01; 8-775-751-86-96)
Алдыңғы мақала«Мектепке жол» қайырымдылық акциясына қатыс!
Келесі мақалаПавлодарлық оқушы Ханойда химия олимпиадасының күміс жүлдегері болды
Пікір қалдырыңыз Отменить ответ
Please enter your comment!
Please enter your name here
You have entered an incorrect email address!
Please enter your email address here
Save my name, email, and website in this browser for the next time I comment.
Мектепте оқушылардың ұялы телефон қолдануына тыйым салуға бола ма – министр жауабы
Қазбілім Редакциясы - 2022-09-24 0
Мектепте оқушылардың ұялы телефонды қолдану немесе оған тыйым салу шешімін білім ордасының қамқоршылық кеңесі шешеді. Орталық коммуникациялар қызметінде өткен брифингіде оқушылардың сабақ кезінде гаджеттерді ұстауына...
10-11 сынып оқушылары үшін ағылшын тілі пәнінің сағаты көбейеді
Қазбілім Редакциясы - 2022-09-24 0
10-11 сынып оқушылары үшін ағылшын тілі пәнінің сағатын көбейту жоспарланып отыр. Орталық коммуникациялар қызметінде өткен брифингіде Оқу-ағарту министрі Асхат Аймағамбетов осылай мәлімдеді. «Математика, физика, химия,...
Министрлік «Өзін-өзі тану» пәнін ресми түрде алып тастауды ұсынды
Қазбілім Редакциясы - 2022-09-23 2
Оқу-ағарту министрлігі «Өзін-өзі тану адамгершілік-рухани білім беру бағдарламасының күшін жою туралы» бұйрықты ашық талқыға шығарды. «Өзін-өзі тану адамгершілік-рухани білім беру бағдарламасын бекіту туралы туралы» ҚР...
Шымкентте АИТВ жұқтырған балалардың жоғары білім алуына көмектесеміз – Ғылым министрі
Қазбілім Редакциясы - 2022-09-23 0
ҚР Ғылым және жоғары білім министрі Саясат Нұрбек 2006 жылы Шымкентте абайсызда Адамның иммун тапшылығы вирусын (АИТВ) жұқтырған балаларды кездесуге шақырды. «2006 жылы Шымкентте 80-ге...
«Үздік педагог» байқауына өтінім қабылдау 25 қыркүйекке дейін ұзарды
Қазбілім Редакциясы - 2022-09-22 1
«Үздік педагог-2022» байқауының бірінші кезеңіне қатысу үшін құжаттарды қабылдау тағы 3 күнге ұзартылды. Яғни қазақстандық мұғалімдер 2022 жылғы 25 қыркүйекке дейін құжат тапсыра алады....
Жоба жетекшісі: Аятжан Ахметжанұлы
Бас редактор: Сәрсен Бақытбек
©Сайт материалын пайдалану үшін редакция келісімі керек және гиперсілтеме жасау міндетті.
Қазақстан Республикасының Ақпарат және коммуникациялар министрлігінде тіркеліп,
САЙТТЫ ӘЗІРЛЕГЕН "Жоба" Group